laion/Wikipedia-Exotic huggingface dataset:
Völkermarkt

Völkermarkt [ˈfœlkɐmaʁkt] (sloveeni: Velikovec) on linn Austria Kärnteni liidumaal, Völkermarkti ringkonna halduskeskus. See asub Drava orus, Klagenfurdist idas, Karawankide mäestikust põhjas. Völkermarkti omavalitsus koosneb 26 alljaotisest (sloveenikeelsed nimed sulgudes): Admont-Lassein (Volmat-Lesine) Bei der Drau (Pri Dravi) Greuth (Rute) Gurtschitschach (Gurčiče) Haimburg (Vovbre) Höhenbergen (Homberk) Kaltenbrunn (Mrzla Voda) Klein St. Veit (Mali Šentvid) Korb (Korpiče) Mittertrixen (Srednje Trušnje) Mühlgraben (Mlinski Graben) Neudenstein (Črni Grad) Niedertrixen (Spodnje Trušnje) Ob der Drau (Na Dravo) Rakollach (Rakole) Ritzing (Ricinje) Ruhstatt (Ruštat) St. Jakob (Šentjakob) St. Peter am Wallersberg (Šentpeter na Vašinjah) St. Ruprecht (Šentrupert) Tainach (Tinje) Töllerberg (Telenberk) Völkermarkt (Velikovec) Waisenberg (Važenberk) Wandelitzen (Vodovnica) Weinberg (Vinograd) Piirkonna, mis oli kord iidse Noricumi provintsi osa, asustasid 7. sajandil slaavi hõimud, kes elasid Karantaania vürstkonnas. Ränne koondus ümber endise Rooma asula Juenna (tänapäeva Globasnitzi lähedal) piirkonnas, mida hiljem kutsuti Podjuna (sloveeni keeles) või Jauntal (saksa keeles). Tänaseni kutsub märkimisväärne osa elanikkonnast end Kärnteni sloveenideks. Sponheimi krahvi Siegfried I järglased, kes olid 1035. aasta paiku keiser Konrad II pooldajatena Kärnteni hertsogkonda tulnud, rajasid 1090. aasta paiku kohale kaubapunkti, kuhu varsti pärast seda ehitati Salzburgi peapiiskopi käsul kirik. 1217. aastal andis hertsog Bernhard von Spanheim käsu ehitada silla üle Drava jõe ja lasi 1231. aastal asula uuesti üles ehitada. Völkermarkt sai linnaõiguse juba 13. sajandil ja kujunes kiiresti oluliseks rauakaubanduskeskuseks ümberkaudsetest maagikaevandustest. 1920. aasta Kärnteni plebistsiidis hääletas enamik rahvastikust Austria vabariigiga liitumise poolt. 18. septembril 1979 pommitas Jugoslaavia UDBA süütepommidega Völkermarkti raekoda, vigastades raskelt kolme meest, sealhulgas kahte agenti, põhjustades raskeid kahjusid. 2001. aasta rahvaloenduse andmetel olid 2,6% rahvastikust Kärnteni sloveenid. Maarja Magdaleena kihelkonnakirik Raekoda Linnast pääseb Austria Süd Autobahnile (A2) kahes liiklussõlmes. Eeldatavasti parandab kavandatud Koralmi raudtee piirkonna transpordivõimalusi. Markus Hansiz (1683-1766), jesuiit ja ajaloolane Johann Peyritsch (1835-1889), arst ja botaanik Julius Ringel (1889-1967), Wehrmachti Gebirgstruppe (mägivägede) kindral Stephanie Graf (* 1973), kergejõustiklane Elmar Lichtenegger (* 1974), tõkkejooksja Magdalena Lobnig (* 1990), sõudja San Giorgio di Nogaro, Itaalia Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Seitsmenda Päeva Adventistide Narva kogudus

Seitsmenda Päeva Adventistide Narva kogudus on adventkogudus Narvas. Koguduse koosolekud toimuvad laupäeval kell 11:00 aadressil Rakvere tn 4, Narva. Kogudus kasutab Narva Metodisti Kiriku ruume. Koguduse veebileht
Forward (laev 1904)

Forward (prefiksiga HMS ehk His/Her Majesty's Ship, 'Tema Majesteedi Laev') oli Kuningliku Mereväe luureristleja. See oli Forward-klassi ristlejate juhtlaev. Laeva teenistus kestis 1905. aastast kuni selle lammutamiseni 1921. aastal.  Forward (laev 1904) – pildid, videod ja helifailid Wikimedia Commonsis
Rauno Võsaste

Rauno Võsaste (30. mai 1971 Jõgeva – 1. mai 2024) oli eesti kirjanik ja politseinik. Ta lõpetas 1989. aastal Jõgeva 1. Keskkooli, 1992–1996 õppis Sisekaitseakadeemias. 1991. aastal asus Võsaste tööle Jõgeva kriminaalpolitseis kordnik-autojuhina. 1996–2004 töötas Jõgeva Prefektuuris kriminaalpolitsei inspektori ja ülemkomissarina. 2004–2009 oli ta Lõuna Prefektuuri kriminaalosakonna juhi asetäitja ning suvel 2009 asus Ida Prefektuuri kriminaalpolitsei direktori kohale, ent lahkus viie kuu pärast politseist. Aastal 2007 pälvis ta politseiameti peadirektorilt 15 aasta pikkuse laitmatu töö eest teenistusmärgi. Pärast politseist lahkumist on töötas ta AS Atria Eestis turvajuhina ja Eesti Energia ASi sisekontrolli osakonna juhatajana ning seejärel tegutses enda loodud ettevõttes Ferricrux OÜ, mis tegeles enda või renditud kinnisvara üürileandmise ja käitusega. Võsastet kutsuti korduvalt tagasi politseisse kriminaalpolitsei tööd kureerima, kuid mees keeldus. Politseist ära oldud aja jooksul jõudis ta avaldada mitmeid raamatuid, millel oli alati ajalooline ja tõsieluline taust. Nii avaldas ta uurimused Eesti ohvitseridest Johannes Soodlast, Ain Merest ja Harald Riipalust, samuti Lõuna politsei ja prokuratuuri siseintriigidest rääkiva ilukirjandusliku teose "Hea ment" ning autobiograafilise teose "Topeltmõrv Paunveres". "Harald Riipalu lugu". 2011. ISBN 9789949448517 "Johannes Soodla VR II/2, II/3 relva-ssi kindral" 2013. ISBN 9789949512102 "Ain Mere. Valel poolel". 2014. ISBN 9789949336449 "Hea ment". 2018. ISBN 9789985344521 "Eestlased miilitsapataljonis. Sõjaväeosa nr 5460 lugu". 2020. ISBN 9789949018628 Suri endine tippuurija, hobiajaloolane ja krimikirjanik Rauno Võsaste, Õhtuleht, 2. mai 2024 Rauno Võsaste: Elu tegusaim aeg on praegu, Vooremaa, 4. juuni 2011 Rauno Võsaste esitles oma esimest romaani, Vooremaa, 4. september 2018 Kirjanikud Andres Kõre ja Rauno Võsaste kohtusid Vanaveski saunas, Vooremaa, 9. juuli 2021
Tallinna trammi-objekt

Tallinna trammi-objekt on Tallinnas Pärnu maantee viadukti ja Vana-Lõuna tänava vahel asuval Vana-Lõuna haljakul paiknev Kaarel Kurismaa installatsioon. Teose tellis 1988. aastal Tallinna linnakunstnik Urmas Mikk kavatsusega püstitada Tallinna trammi 100 aasta juubeliks Trammipargi esisele väljakule skulptuur. Installatsiooni algne idee pärineb 1983. aastal valminud Tallinnfilmi nukufilmist "Trammivasikas". "Tallinna trammi-objekt" on Eesti heli- ja kineetilise kunsti teerajaja Kaarel Kurismaa installatsioon, mis valmis 1993. aastal ning avati trammiliikluse 105. aastapäeval. Installatsiooni "Tallinna trammi-objekt" mälestiseks tunnistamise ettepaneku tegi Temnikova ja Kasela galerii 2019. aasta oktoobris ning kultuurimister Tõnis Lukas tunnistas selle kultuurimälestiseks 13. novembril 2020. aastal. Tallinna linn restaureeris Trammi-objekti 2022.a ning see taasavati monumendi autori osavõtul pidulikult Tallinna trammi 134. aastapäeval, 24. augustil 2022.a. Installatsiooni „Tallinna trammi-objekt“, K. Kurismaa, 1988/1993 kultuurimälestiseks tunnistamine, Riigi Teataja Mälestise registri number 31109. Kultuurimälestiste register. Unikaalne trammimonument võeti kaitse alla. ERR, 2. november 2020.
Ionic (laev 1902)

Ionic (prefiksiga SS ehk Steamship, 'aurulaev'; hiljem RMS ehk Royal Mail Steamer, 'kuninglik postiaurik') oli White Star Line'ile ehitatud ookeaniliinilaev, mis seilas aastatel 1902–1936. See valmis Harland & Wolffi laevatehases Belfastis, teenindades edaspidi Suurbritannia ja Uus-Meremaa vahelist liini. Laev lammutati 1936. aastal Ōsakas.  Ionic (laev 1902) – pildid, videod ja helifailid Wikimedia Commonsis
Robbins Reefi tuletorn

Robbins Reefi tuletorn (inglise keeles Robbins Reef Light või Robbins Reef Light Station) on tuletorn New Jersey osariigis Constable Hooki maasääre lähistel, Upper New York Bay põhiline tuletorn. Praegune rajatis ehitati 1883. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.  Robbins Reefi tuletorn – pildid, videod ja helifailid Wikimedia Commonsis
Nantucket

Nantucket on 272,6 km² suurune saar, mis asub Ameerika Ühendriikide Massachusettsi osariigis Cape Codist lõunas. KoosTuckernucki ja Muskegeti saarega moodustab see Nantucketi nimelise maakonna ja linna, millel on ühendatud maakonna- ja linnavalitsus. See on ainus selline konsolideeritud linnkond osariigis. 2010. aasta rahvaloenduse seisuga oli seal 10 172.  Nantucket – pildid, videod ja helifailid Wikimedia Commonsis
Sulmona

Sulmona on linn Itaalias Abruzzo maakonnas L'Aquila provintsis. Annunziata palee, ehitatud 1320 gooti ja renessanss-stiilis. San Francesco della Scarpa kirik Sulmonas on 43. aastal eKr sündinud poeet Ovidius. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Sulmona linna ametlik koduleht (itaalia keeles)
La Provence

La Provence oli Compagnie Générale Transatlantique'ile ehitatud ookeaniliinilaev, mis seilas aastatel 1905–1916. See valmis Ateliers et Chantiers de Penhoëti laevatehases Saint-Nazaire'is. Laev hukkus Esimese maailmasõja ajal 26. veebruaril 1916, pärast Saksa allveelaeva U-35 torpeedorünnakut.  La Provence – pildid, videod ja helifailid Wikimedia Commonsis
Puuetega laste tugikeskus Päikesekiir

Puuetega Laste Tugikodu Päikesekiir loodi EMK Jõhvi koguduse ja Jõhvi Vallavalitsuse koostöös aastal 2011. Erivajadustega laste hoiuteenust hakati pakkuma aastast 2013. Tugikodu Päikesekiir asub Jõhvi linnas. Tugikodu pakub lastehoiu, tugiisiku ja transporditeenuseid puuetega laste peredele, laste vajadustele vastavat arengukeskonda ja õppetegevust ning vanemate nõustamist ja jõustamist. Sirli Tammiste Koduleht PLT Päikesekiir Sunbeam.ee
BENU Apteek

BENU on üle-euroopaline apteeke ühendav kaubamärk, mis tegutseb kümnes riigis ning hõlmab ligi 1300 apteeki. BENU Apteegid asuvad Leedus, Lätis, Eestis, Ungaris, Šveitsis, Tšehhis, Slovakkias, Serbias, Hollandis ja Montenegros. Üle Euroopa töötab BENU kaubamärgi apteekides rohkem kui 7500 töötajat ning aastas tehakse üle 50 miljoni ostu. BENU apteekrite professionaalne teenindus tagab klientidele alati kvaliteetse nõustamise. BENU Apteekide omanik Lätis ja Leedus on Tamro Baltics - üks juhtivaid ravimite jaemüüjaid Baltimaades. Eestis kuuluvad BENU apteegid iseseisvatele proviisoritest omanikele. Kokku kannab Eestis BENU kaubamärki üle 140 apteegi. Benu apteegid BENU veebiapteek BENU apteegid
Rein Veskimäe

Rein Veskimäe (6. veebruar 1936 Tallinn – 24. juuni 2021) oli eesti loodusajakirjanik ja teaduse populariseerija. Rein Veskimäe on avaldanud sadu teadust populariseerivaid kirjutisi. 2000. aastal asutas kirjastuse OÜ Reves Grupp. On koostanud koos teadlastega neli algupärast Universumi-sarja raamatut ja kogumiku intervjuudest akadeemikutega. Rein Veskimäe sündis 6. veebruaril 1936 Tallinnas. Pärast Tallinna pommitamist kolis pere Kantula tallu Vihasool. Ta lõpetas 1955. aastal Loksa keskkooli ning 1960. aastal Tallinna Pedagoogilise Instituudi matemaatika ja füüsika erialal. Ta töötas füüsika- ja astronoomiaõpetajana Paunkülas, Tallinna Pelgulinna gümnaasiumis ja Tallinna Pedagoogilises koolis. Ta töötas 45 aastat (1967–2013) ajakirja Horisont reaalteaduste toimetajana, 1992. aastast oli ka tegevtoimetaja. Universum. Koostanud-toimetanud Rein Veskimäe. Tallinn 1997. Universumi mikromaailm. Koostanud-toimetanud Jaak Lõhmus ja Rein Veskimäe. Reves Grupp, Tallinn 2003. Maa universumis. Koostanud-toimetanud Heldur Nestor, Anto Raukas ja Rein Veskimäe. Reves Grupp, Tallinn 2004. Universum valguses ja vihmas. Koostanud-toimetanud Uno Veismann ja Rein Veskimäe. Reves Grupp, Tallinn 2005. Rein Veskimäe. Põline partituur. Eesti teadlased horisondil. Reves Grupp, Tallinn 2007. 1993 teadusajakirjaniku aastapreemia 1998 ja 2004 Eesti Teaduste Akadeemia parima populaarteadusliku raamatu preemiad kogumike "Universum" (1998) ja "Universumi mikromaailm" (2004, koos Jaak Lõhmusega) eest. 2004 Eesti Füüsika Seltsi aukiri 2010 Valgetähe V klassi teenetemärk 2010 Eesti teaduse populariseerimise elutööpreemia Ta harrastas võistlustantsu. Sõnumitooja 12.05.2009 Indrek Rohtmets. Reinu meenutades. Horisont 4/2021, lk. 2. Universum. Koostanud-toimetanud Rein Veskimäe. Tallinn 1997. Eesti riiklike teenetemärkide kavaleride andmebaas presidendi kantselei kodulehel (president.ee). Universum valguses ja vihmas. Koostanud Uno Veismann ja Rein Veskimäe. Reves Grupp, Tallinn, 2005.
Valgustatud absolutism

Valgustatud absolutism (ka valgustatud monarhia; prantsuse despotisme éclairé, selle järgi ka valgustatud despotism) on ideoloogia, mis kujunes 18. sajandi esimesel poolel. Valgustatud absolutismi ideoloogid peavad riigile ja rahvale parimaks valitsejaks haritud ja reformimeelset piiramatu võimuga monarhi. Üks teooria peamiseid kujundajaid oli prantsuse filosoof Voltaire. Valgustatud absolutismi teooria kujunes tänu 18. sajandi ühiskondlikele oludele (haridustaseme kiire tõus ja harituse laiem levik, teadusliku maailmavaate sügavam kinnistumine, uued leiutised ja avastused ning "lihtrahva" tähtsuse tõus valitseva kihi silmis) ning eelnevalt välja kujunenud valitsemiskorraldusele (absoluutsele monarhiale). Paljude filosoofide ning mitmete tulevikku vaatavate riigimeeste arvates oli just haridus lahendiks ühiskonda painavatele probleemidele, nende taga nähti enamasti alamate harimatust, valgustamatust, aga ka kahjulikke riigipoolseid piiranguid. Seega tuli asja muutmiseks riiki oluliselt reformida, et tagada võimalikult ulatuslik haridus võimalikult suurele hulgale inimestele ning kaotada minevikust jäänud riigipoolsed takistused ühiskonna arenguks. Et seda aga teha, pidi uuendajal olema riigis täielik võim, kuna muidu oleks ju asjad erinevate huvigruppide, eriti traditsionalistliku aadelkonna vastuseisu tõttu, pidama jäänud. Nii jõutigi valgustatud monarhi kontseptsioonini, kes pidi olema edumeelse (valgustatud) ilmavaatega ning kõik oma ideaalid ka praktikas ellu rakendama. Monarh ei saanud valgustusfilosoofide arvates mitte mingil juhul alluda vaid enda poolt kehtestatud standarditele (stiilis Louis XIV ütlusega: "Riik, see olen mina"), vaid pidi alluma üldiselt heakskiidetud seadustele ning eetikanormidele. Näiteks Friedrich II pidas ennast riigi esimeseks teenriks. Valgustatud absolutismi kriitika lähtus peamiselt kahelt aluselt. Liberaalsed arvustajad väitsid, et allumine ühele isikule, olgu ta nii valgustatud ja haritud kui tahes, on vale ja järgima peaks Montesquieu välja töötatud võimude lahususe printsiipi. Konservatiivid leidsid aga, et lükates kõrvale traditsioonilise seisusliku valitsuskorralduse, destabiliseerivad monarhid riiki ning takistavad selle loomulikku arengut. Lisaks juhiti tähelepanu ka sellele, et absolutistliku korraga riigis võib üks valitseja olla küll edumeelne ja viia läbi progressiivseid reforme, ent tema järglane ei pruugi seda sugugi olla. Ent kuna ka tollel on absoluutne võim, siis võib ta kõik valgustusreformid tühistada. Valgustatud monarhideks on peetud Preisimaa kuningat Friedrich II Suurt, Saksa-Rooma keisrit Joseph II-t, Rootsi kuningat Gustav III-t, Venemaa keisrinnat Katariina II-t, Hispaania kuningat Carlos III-t ja mitmeid Saksa väikevürste. Samuti viisid valgustusliku sisuga reforme ellu ka mitmed teised monarhid, näiteks Austria valitsejanna Maria Theresia, keda mõnikord on samuti arvatud valgustatud monarhide hulka. Absolutism Valgustusajastu
Jaanus (perekonnanimi)

Jaanus on eesti perekonnanimi. 2021. aasta 1. jaanuari seisuga oli Eestis perekonnanimi Jaanus 344 inimesel: 165 mehel ja 179 naisel. Perekonnanimede levikult on Jaanus meeste puhul 404. kohal ja naiste puhul 402. kohal. Nimi Jaanus on levinuim Viljandi maakonnas, kus neid on 10 000 elaniku kohta 7,62. Aleksander Jaanus, Eesti NSV parteitegelane (1904–1960) Hugo Jaanus, eesti vaimulik (1926–1994) Karl Jaanus, Vabadussõja veteran (1899–2000) Liina Jaanus, eesti arhitekt (1937–2010) ... https://www.stat.ee/nimed/pere/Jaanus (vaadatud 28.07.2021)
Ida-Viru Keskhaigla

SA Ida-Viru Keskhaigla on Tervisekassa suurim lepingupartner Virumaal. Haigla koosseisus on viis kliinikut: kirurgia-, sise-, hamba-, anestesioloogia- ja intensiivravi- ning taastusravi- ja õendusabikliinik, lisaks ka kaheksa meditsiinilist teenistust. Haigla teenindab umbes 150 000 elanikuga piirkonda ning annab tööd enam kui 1200 töötajale, sealhulgas umbes 200 arstile. Ida-Viru Keskhaigla Veebileht
Katajanokka terminal

Katajanokka terminal (soome keeles Katajanokan terminaali) on üks Helsingi Lõunasadama terminalidest. Aastast 2000 liiguvad terminalist laevad ka Tallinna–Helsingi laevaliinil: Viking Cinderella (aastatel 2000–2003), Rosella (2003–2008), Viking XPRS (2008–). Terminali teenindavad Helsingi trammiliinid 4 ja 5.
Hebbel-Theater

Hebbel-Theater on teatrimaja Saksamaal Berlin-Kreuzbergis, mida haldab alates 2003. aastast Hebbel am Ufer (HAU). Ligikaudu 800 istekohaga teatrihoone projekteeris Berliinis tegutsenud ungari päritolu arhitekt Oskar Kaufmann. Juugendstiilis hoone ehitati 1907–1908. See oli arhitekti varajane töö, mis tõi talle kuulsust teatrihoonete loojana; tema käe all valmis Berliinis pärast seda veel viis teatrit. Hebbeli teater oli väga edukas 1920. aastatel. See oli ka ainus Berliini näitemänguteater, mis elas II maailmasõja üle peaaegu ilma kahjustusteta. Hebbeli teater, Schaubühne am Halleschen Ufer ja Theater am Ufer on HAU hallatavad teatripaigad.
Link (perekonnanimi)

Link on perekonnanimi. 2021. aasta 1. jaanuari seisuga oli Eestis perekonnanimi Link 434 inimesel: 229 mehel ja 205 naisel. Perekonnanimede levikult on Link meeste puhul 235. kohal ja naiste puhul 329. kohal. Nimi Link on levinuim Pärnu maakonnas, kus neid on 10 000 elaniku kohta 9,44. Aleksandra Link, eesti füüsik (1899–1977) Edwin Albert Link, USA lennunduse, allveearheoloogia ja sukelaparaatide ala teerajaja (1904–1981) Illar Link, eesti purilendur (1930–1998) ... https://www.stat.ee/nimed/pere/Link (vaadatud 28.07.2021)
Linde

Linde on perekonnanimi. 2021. aasta 1. jaanuari seisuga oli Eestis perekonnanimi Linde 267 inimesel: 124 mehel ja 143 naisel. Perekonnanimede levikult on Linde meeste puhul 609. kohal ja naiste puhul 573. kohal. Nimi on levinuim Valga maakonnas, kus neid on 10 000 elaniku kohta 6,43. Adolf Linde, eesti rahvuslane (1851–1908) Andreas Linde, Rootsi jalgpallur Ann Linde, Rootsi poliitik (1961–) Bernhard Linde, eesti kirjanik, kriitik ja tõlkija (1886–1954) Hugo Linde, eesti metsateadlane (1886–1936) Jasper Linde, Riia peapiiskop Johan Linde, Austraalia poksija (1983–) Väino Linde, Eesti jurist ja poliitik (1959–) https://www.stat.ee/nimed/pere/Linde (vaadatud 28.07.2021)
Jõhvi Haigla

Jõhvi Haigla on haigla Ida-Virumaal, Jõhvi linnas. Jõhvi Haigla missiooniks on tunda oma teenuse saajate vajadusi ning pakkuda pühendunud töötajate abil kõige sobivamaid sotsiaal- ja tervishoiuteenuseid nende elukvaliteedi ja toimetuleku parandamiseks. Rehabilitatsiooniteenus Hooldusosakond Erihooldusteenus Sotsiaalravi Meie põhieesmärgiks on kvaliteetse tervishoiu- ja sotsiaalteenuste osutamine Veebisait
Compagnie Générale Transatlantique

Compagnie Générale Transatlantique (CGT, üldtuntud kui Transat) oli prominentne 1855. aastal Prantsuse teises keisririigis asutatud laevanduskompanii, mille põhiliseks eesmärgiks oli Atlandi ookeani ületus. Ookeaniliinilaev  Compagnie Générale Transatlantique – pildid, videod ja helifailid Wikimedia Commonsis
La Bretagne

La Bretagne oli ookeaniliinilaev, mis sõitis Compagnie Générale Transatlantique'i (CGT) heaks aastail 1886–1912. Aurulaeva eesmärgiks oli Atlandi ookeani ületus. 1912. aastal müüdi alus Compagnie de Navigation Sud-Atlantique'ile. Esialgne nimi jäeti muutmata, kuid Prantsusmaa–Lõuna-Ameerika liinidel sõitis see uue nime Alesia all. 1923. aasta detsembris sunnati see Hollandisse lammutamisele, kuid sattus pukseerimisel madalikule.  La Bretagne – pildid, videod ja helifailid Wikimedia Commonsis
La Bourgogne

La Bourgogne oli ookeaniliinilaev, mis sõitis Compagnie Générale Transatlantique'i (CGT) heaks aastail 1886–1898, enne kui põrkas Sable'i saare juures kokku purjelaeva Cromartyshire'iga. Hukk, milles kaotas elu 549 inimest, oli tollal kurikuulus, kuna ainult 13% reisijatest jäi ellu, samas kui 48% meeskonnast pääses. Aurulaeva eesmärgiks jäi Atlandi ookeani ületus.  La Bourgogne – pildid, videod ja helifailid Wikimedia Commonsis
La Touraine

La Touraine oli ookeaniliinilaev, mis sõitis Compagnie Générale Transatlantique'i (CGT) heaks aastail 1890–1923. Aurulaeva eesmärgiks oli Atlandi ookeani ületus liinil Le Havre – New York. 1923. aasta oktoobris suunati see Dunkirki lammutamisele.  La Touraine – pildid, videod ja helifailid Wikimedia Commonsis
Le Havre'i sadam

Le Havre'i sadam on Prantsusmaa linna Le Havre'i sadam. See on kogumahutavuse poolest riigi suuruselt teine kaubasadam ja suurim konteinerisadam, millel on kolm terminali. Sinna on ligipääs igas mõõdus maailma kruiisilaevadele. Arendamisel on uus suur jahisadam. Le Havre'i sadam on üle La Manche'i väina ühendatud Inglismaa linna Portsmouthiga, mida opereerib Brittany Ferries. Le Havre  Le Havre'i sadam – pildid, videod ja helifailid Wikimedia Commonsis
Enrico Garozzo

Enrico Garozzo (sündinud 21. juunil 1989 Catanias Sitsiilias) on itaalia paremakäeline vehkleja. Ta tuli meeskondlikult 2016. aasta suveolümpiamängudel hõbedale. Alates 2016. aastast elab ja treenib ta elukaaslane Erika Kirpu Itaalias Milanos. Ta alustas 2017 ka vene keele (mis on Erika Kirpu emakeel) õpinguid. Erika Kirpu: tõmban elu ja vehklemise vahel sageli paralleele, Tartu Postimees, 4. jaanuar 2019 Erika Kirpu itaallasest kallim alustas vene keele õpinguid, Õhtuleht, 22. märts 2017
Paris (laev 1916)

Paris oli ookeaniliinilaev, mida Compagnie Générale Transatlantique (CGT) hoidis töös aastail 1921–1939. See valmis Chantiers de l'Atlantique'i laevatehases Saint-Nazaire'is viivitusega pärast Esimest maailmasõda. Aurulaeva eesmärgiks oli Atlandi ookeani ületus liinil Le Havre – New York. Ülemaailmse majanduskriisi ajal kruiisis see Vahemerel ja Põhjamerel. 1939. aasta 18. aprillil süttis laev Le Havre'i sadamas põlema ja läks ümber. Lõplikult lammutati see kaheksa aastat hiljem.  Paris (laev 1916) – pildid, videod ja helifailid Wikimedia Commonsis
Dusty Hill

Joseph Michael "Dusty" Hill (19. mai 1949 Dallas, Texas – 28. juuli 2021 Houston, Texas) oli Ameerika Ühendriikide kitarrist, laulja ja laulukirjutaja. Ta oli eelkõige tuntud rokkansambli ZZ Topi basskitarristi ja kõrvalsolistina, samuti mängis ta ansamblis klahvpille. Noorena õppis Hill tšellot. Enne ZZ Topiga liitumist mängis ta 1960. aastate teisel poolel oma venna Rocky Hilli ja ZZ Topi hilisema liikme Frank Beardiga Dallase kohalikes ansamblites. Kuna Rocky soovis keskenduda bluusile ja Dusty rokkmuusikale, läksid nende teed lahku, Dusty ja Beard kolisid Houstoni, kus nad liitusid psühhedeelse blues rock '​i ansambli Moving Sidewalksi endise kitarristi Billy Gibbonsi 1969. aastal asutatud ansambliga ZZ Top. 2004. aastal võeti ta ZZ Topi liikmena vastu Rock'n'rolli Kuulsuste Halli.
Norddeutscher Lloyd

Norddeutscher Lloyd (NDL) oli prominentne 1857. aastal Saksa Liidus asutatud laevanduskompanii. Ettevõte oli üks Saksamaa suuremaid laevanduskompaniisid 19. sajandi lõpul ja 20. sajandi algul ning mängis olulist rolli Bremeni ja Bremerhaveni linnade arengus. 1. septembril 1970 liitusid Norddeutscher Lloyd ja Hamburg-Amerikanische Packetfahrt-Actien-Gesellschaft (HAPAG) ning moodustus Hapag-Lloyd. Ookeaniliinilaev  Norddeutscher Lloyd – pildid, videod ja helifailid Wikimedia Commonsis
Bettina

Bettina on eesnimi. Bettina d'Andrea (suri 1335), Itaalia jurist Bettina von Arnim (1785–1859), Saksa kirjanik Bettina Ehrlich (1903–1985), illustraator, kirjanik ja näitleja Bettina Baumer (1940–), Austria religioonitegelane Bettina Aptheker (1944–), Ameerika kodanikuaktivist ja professor Bettina Werner (1965–), kunstnik Bettina Sabatini (1966–), Itaalia maratoonar Bettina Banoun (1972–), Norra jurist Bettina Bush (1973–), näitleja Bettina Oneto (1957–), Peruu näitleja Bettina Meiser, sotsiaalteadlane Bettina Kupfer (1963–), Saksa näitleja ja kirjanik Bettina Santo Domingo, Ameerika filmitegija Bettina Wiesmann (1966–), Saksa poliitik Bettina Wiegmann (1971–), Saksa jalgpallur Bettina Vollath (1962–), Austria poliitik Ruth Bettina Birn (1952–), Saksa ajaloolane Betina Beškina (1986–), Eesti ajakirjanik ja sotsiaalametnik Betina Popova (1996–), Venemaa iluuisutaja